CELEX: 32020D1385
Language: da
Date: 2020-10-01 00:00:00
Title: Rådets afgørelse (FUSP) 2020/1385 af 1. oktober 2020 om ændring af afgørelse (FUSP) 2015/1333 om restriktive foranstaltninger på baggrund af situationen i Libyen

2.10.2020   
               
               
                  DA
               
               
                  Den Europæiske Unions Tidende
               
               
                  L 320/9
               
            
         RÅDETS AFGØRELSE (FUSP) 2020/1385
         af 1. oktober 2020
         om ændring af afgørelse (FUSP) 2015/1333 om restriktive foranstaltninger på baggrund af situationen i Libyen
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 29,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 31. juli 2015 vedtog Rådet afgørelse (FUSP) 2015/1333 (1) om restriktive foranstaltninger på baggrund af situationen i Libyen.
                  
               
                     (2)
                  
                  
                     Den 27. marts 2020 vedtog Rådet afgørelse (FUSP) 2020/458 (2).
                  
               
                     (3)
                  
                  
                     De restriktive foranstaltninger vedrørende én person bør forlænges med en yderligere periode på seks måneder, og oplysningerne om to personer bør udgå.
                  
               
                     (4)
                  
                  
                     Afgørelse (FUSP) 2015/1333 bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            I afgørelse (FUSP) 2015/1333 foretages følgende ændringer:
            
                        1)
                     
                     
                        Artikel 17, stk. 3 og 4, affattes således:
                        
                           »3.   Foranstaltningerne omhandlet i artikel 8, stk. 2, finder anvendelse for så vidt angår punkt 15 i bilag II indtil den 2. april 2021.
                        
                        
                           4.   Foranstaltningerne omhandlet i artikel 9, stk. 2, finder anvendelse for så vidt angår punkt 20 i bilag IV indtil den 2. april 2021.«
                        
                     
                  
                        2)
                     
                     
                        Bilag II og IV ændres som anført i bilaget til nærværende afgørelse.
                     
                  
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
         
         
            Udfærdiget i Bruxelles, den 1. oktober 2020.
            
               
                  På Rådets vegne
               
               M. ROTH
               
                  Formand
               
            
         
         
            (1)  Rådets afgørelse (FUSP) 2015/1333 af 31. juli 2015 om restriktive foranstaltninger på baggrund af situationen i Libyen og om ophævelse af afgørelse 2011/137/FUSP (EUT L 206 af 1.8.2015, s. 34).
         
            (2)  Rådets afgørelse (FUSP) 2020/458 af 27. marts 2020 om ændring af afgørelse (FUSP) 2015/1333 om restriktive foranstaltninger på baggrund af situationen i Libyen (EUT L 97 af 30.3.2020, s. 13).
      
      
         
            BILAG
            I afgørelse (FUSP) 2015/1333 foretages følgende ændringer:
            
                        1)
                     
                     
                        I bilag II (Liste over personer og enheder, der er omhandlet i artikel 8, stk. 2), del A (Personer), udgår punkt 14 (vedrørende SALEH ISSA GWAIDER, Agila) og punkt 16 (vedrørende ABU SAHMAIN, Nuri).
                     
                  
                        2)
                     
                     
                        I bilag IV (Liste over personer og enheder, der er omhandlet i artikel 9, stk. 2), del A (Personer), udgår punkt 19 (vedrørende SALEH ISSA GWAIDER, Agila) og punkt 21 (vedrørende ABU SAHMAIN, Nuri).